Петя Дубарова
В гората

chitanka.info

Вечер мигат с ресници

ясноликите звездици.

В теменужени разцветки,

сред дъха на виолетки,

звънка ручеят щастливо,

кърши бор снага игриво,

пее славей романтичен,

тътне лес, с цветя окичен…

Ако минеш през гората

и поседнеш на тревата,

ти ще чуеш как прелива

песен волна и щастлива

1972 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.